Olulisemad aspektid, millele  Apple`i tegevjuht Steve Jobs oma kiidukõnes rõhus, tulenesid kõvaketta vahetamisest SSD ketaste ehk flash-mälu vastu. Flash- mäluga MacBook Air`i oli ka enne võimalik endale soetada, nüüd seisneb aga uudsus selles, et mehaaniliste kõvaketastega versioone enam valikus ei olegi. SSD kasutuselevõtt annab niisiis akule senisest rohkem tööaega - 13.3″ mudeli puhul 5 asemel 7 tundi WiFi kaudu veebis surfamist. SSD kiirus tähendab seda, et arvuti läheb kiiremini tööle ning on ka töörežiimil pisut kiirem. Sellele  lisaks võtab SSD ka arvutis vähem ruumi, mistõttu on uue MacBook Air`i väiksem ja kergem olemus täiesti ootuspärane.